Teise maailmasõja  keerisest, mis katastrofaalselt vapustas riike, rahvaid, inimesi, ei jäänud puutumata ka arhiivid. Mõõtmatult suureneb taaskord arhiivimaterjalide hävinemise oht. Vaadates kitsamalt ERKA arhiivimaterjalide käekäiku, võiks sõja-aastate märksõnadeks olla sõnapaar evakuatsioon - reevakuatsioon. 1944.-1945. a. on jäänud "rootsi arhiivi" jaoks seni viimaseks daatumiks, mil kardinaalselt muutus arhiivi asukoht ja koosseis. Evakueerimine, ekstreemolukord arhiivi jaoks, tähendab selle korraldamise printsiipide juures  kvaliteedi asendumist kvantiteediga. Fondimaterjalide struktureerimine, grupeerimine, säilikute moodustamine asendub standardse jaotusega. 1944. a. oli selliseks ühikuks Tartu kastivabriku nomenklatuurne toodang mõõtmetega 75 x50 x 30 / 85 x 60 x 45 cm.